تورکییه رادیو تلویزیون قورومونون (ت‌رت) تشکیل ائتدیگی "۱۱.جی اولوسلارآراسی ت‌رت بلگه‌سل گونلری" ایستانبول‌دا باشلادی.
ت‌رت باش مودور یاردیمچیسی تونج‌آی یورک‌لی، آچیلیش مراسیمین‌ده، تورکییه‌نی بلگه‌سل و بلگه‌سلچی‌لیک ایله تانیشدیران ت‌رت‌نین، بو آلانداکی بیریکیمینی اولوسلارآراسی بلگه‌سل گونلری آراچیلیغی ایله سئکتورا دا منتقل ائتمه‌یی باجاردیغینی دئدی.
"‌۱۱.جی اولوسلارآراسی ت‌رت بلگه‌سل گونلرینین"، دونیا بلگه‌سلچیلرینین بولوشوب فیکیر و کولتور آلیش وئریشی ائده‌بیلجیی دیرلی بیر فستیوال گله‌نگی اولوشدوردوغونو وورغولایان یورک‌لی، "یاریشما بؤلومون‌ده بو ایل ده بیر بیرین‌دن کیفیتلی بلگه‌سل سینما سئچکیسی ایله قارشینیزدا اولماق‌دان بؤیوک موتلولوق دویوروق" دئدی.
ت‌رت‌نین، آماتور و حرفه‌ای بلگه‌سل فیلمچیلری دستکله‌مک مقصدیله ۲۰۰۹.جو ایلده باشلاتدیغی "اولوسلارآراسی ت‌رت بلگه‌سل گونلری" چرچیوه‌سین‌ده اؤزل سئچکیلر ایستانبول‌داکی فرق‌لی سالنلاردا گؤستریله‌جک.
گؤستریم پروگرامی و آیرینتی‌لی بیلگینین "www.trtbelgesel.com" آدرسینده یئر آلدیغی بلگه‌سل گونلری، ۲۹ آوریل‌ده قازانانلارین آچیقلاناجاغی اؤدول تؤره‌نی ایله  سونا چاتاجاق.
بو ایل ۱۰۱ اؤلکه‌دن مین ۳۹۷سی اولوسلارآراسی بؤلومده توپلام مین ۶۰۵ فیلمین باش‌ووردوغو یاریشما‌دا، اولوسال یاریشما حرفه‌ای، اؤیرنجی فیلملری، اولوسلارآراسی یاریشما و پروژه دستک یاریشما‌سی بؤلوملرینده چئشیدلی اؤدوللر وئریله‌جک.
